મંત્રીએ વધુમાં જણાવ્યું હતું કે, મહાનુભાવોની મુલાકાત બાદ અહીં દેશનાં ડી.જી.પી. કક્ષાના પોલીસ અધિકારીઓની બેઠક પણ યોજાનાર છે. ઉપરાંત રોજેરોજ અહીં દરરોજ ૧૫૦૦૦ પર્યટકો મુલાકાતે આવી શકે, તેવી વ્યવસ્થા રાજ્ય સરકારે ગોઠવી છે. ત્યારે બધા વાહન વ્યવહારને લક્ષમાં લઇને કેવડીયા સુધી આવતા તમામ માર્ગોનું પણ આધુનિકરણ કરવામાં આવી રહ્યું છે. જ્યારે વૈશ્વિક પર્યટકોને અહીં કોઇ પણ જાતની અવ્યવસ્થા ન સર્જાય તે માટે અલાયદુ ટ્રાફિક પોલીસ સ્ટેશન મંજુર કરીને પર્યટકોને મદદરૂપ થવા અને અહીંના પ્રવાસીઓ સાથે સૌહાર્દપૂર્ણ વ્યવહાર થાય તે માટે પણ તકેદારી દાખવવામાં આવી રહી છે, તેમ તેમણે ઉમેર્યું હતું.